stanford-oval/wikipedia huggingface dataset:
My Turn
קידום > סינגלים שיווקיים

הסינגל השיווקי של האלבום, "Catch the Sun", מתוך הפסקול של הסרט Queen & Slim, יצא לאור ב-15 בנובמבר 2019. השיר הופק על ידי היט-בוי. הווידאו קליפ של השיר פורסם ב-29 בינואר 2020.
קידום > שירים נוספים

ווידאו קליפ לשיר "Heatin Up" בהשתתפות גאנה פורסם ב-28 בפברואר 2020. הווידאו קליפ לשיר "Forever" בהשתתפות ליל ויין פורסם ב-3 במרץ 2020. את שני הקליפים ביים ג'ון ג'יי. הקליפ של השיר "Grace" בהשתתפות 42 דאג פורסם ב-13 במרץ 2020. הקליפ לשיר "No Sucker" בהשתתפות מאניבאג יו פורסם ב-10 באפריל 2020. הקליפ של "We Paid", גם הוא בהשתתפות 42 דאג, פורסם ב-6 במאי 2020. הקליפ ל-"Forget That" בהשתתפות ריילו רודריגס, פורסם ב-11 בספטמבר 2020.
עטיפה

עטיפת האלבום מציגה ציור פסטורלי הממחיש את ליל בייבי על סלע בולט גדול, כשמסביבו מים, עזים תינוקות וירק. הוא נראה מאיר קנאביס, והעשן מוסיף למסוכנות העטיפה.
ביקורת

My Turn זכה בעיקר לביקורות חיוביות. ב-Metacritic, האלבום קיבל ציון משוקלל של 66 מתוך 100, בהתבסס על חמש ביקורות מקצועיות.
פרד תומאס מ-AllMusic העניק לאלבום ביקורת חיובית, תוך ששיבח את המסירה הקולית של ליל בייבי, כמו גם את זרימתו באלבום. בנוסף, אמר כי "ליל בייבי מצליח לשמור על כל רגע טרי, ולמצוא דרך ייחודית ולא סבירה בין השראה אמנותית לבידור משתלם מסחרית". קיאן-סיאן ויליאמס מ-NME העניק לאלבום ביקורת מעורבת-חיובית, והילל את הופעות האורח באלבום, כמו גם את המסירה של ליל בייבי, אם כי קבע שהאלבום "מתחיל קצת איטי ומייגע". יתר על כן, ויליאמס אמר כי האלבום "הוא אוסף רצועות מהנה עבור מעריציו הנאמנים. הוא [ליל בייבי] יעשה זאת טוב, אם יתרחק מהצלילים הבכיינים והראפ עם קצת יותר בהירות". שלדון פירס מפיצ'פורק העניק לאלבום ביקורת מעורבת אף הוא, ואמר כי "המוזיקה כולה עבודה ואין השראה". הוא רמז כי כתיבת השירים והליריות של ליל בייבי השתפרו, אך גם קבע כי "אין לו באמת שום כריזמה, טעם או אישיות".
א. הרמוני מ-Exclaim! כתב כי "המאמץ הממולא יכול להיות הניסיון של ליל בייבי להציג את צמיחתו. אבל סימן אחד לבגרות אמנותית הוא הפעלת איפוק - פחות או לעיתים קרובות יותר". דני שוורץ מרולינג סטון העניק לאלבום ביקורת מעורבת, תוך ששיבח את כישוריו הליריים של ליל בייבי, באומרו: "הכוח הגדול של ליל בייבי זה שהוא מעביר רגש ללא מאמץ; הוא לא צריך לפרק רשמית טראומות ישנות כדי להעביר אותן". עם זאת, שוורץ טען כי "האורך המוגזם" של האלבום מביא שירים של "הרבה מילוי". עם זאת, העניק לשירים אלו "ציון פרימיום".
ביקורת > דירוגים

| ארגון | דירוג | מיקום | מקור |
| --- | --- | --- | --- |
| Complex | 50 האלבומים הטובים ביותר של Complex | 2 |  |
| NPR Music | 50 האלבומים הטובים ביותר מ-2020 של NPR Music | 30 |  |
| Uproxx | האלבומים הטובים ביותר מ-2020 של Uproxx | 14 |  |
| בילבורד | 100 אלבומי הראפ הגדולים בכל הזמנים: רשימת צוות | 100 |  |
פרסים ומועמדויות

| שנה | טקס | קטגוריה | תוצאה | מקור |
| --- | --- | --- | --- | --- |
| 2020 | פרסי המוזיקה האמריקאית | אלבום מועדף – ראפ/היפ הופ | מועמדות |  |
| 2020 | פרסי ההיפ הופ של ה-BET | אלבום השנה | מועמדות |  |
| 2021 | פרסי המוזיקה של בילבורד | אלבום הבילבורד 200 המוביל | בהמתנה |  |
| 2021 | פרסי המוזיקה של בילבורד | אלבום הראפ המוביל | בהמתנה |  |
הצלחה מסחרית

My Turn הגיע היישר אל המקום הראשון במצעד הבילבורד 200, עם 179,000 יחידות שקולות לאלבום (כולל קצת פחות מ-10,000 מכירות אלבום טהורות) בשבוע הראשון לצאתו, וסימן את אלבומו הראשון של ליל בייבי שהגיע למקום הראשון במצעד. לאחר השבוע הראשון של צאתו, 12 שירים מתוך האלבום נכנסו למצעד הבילבורד הוט 100, מה שהעניק לליל בייבי קריירה של 47 שירים במצעד סך הכל והביא אותו לשוויון עם פרינס ופול מקרטני. לאחר שנרשמו 13 שבועות רצופים של האלבום בשישייה הפותחת במצעד הבילבורד 200, האלבום חזר למקום הראשון ב-20 ביוני 2020, ונשאר בו כארבעה שבועות נוספים, תוך ששהה במקום הראשון במצעד במשך חמישה שבועות בסך הכל. ב-11 בספטמבר, איגוד תעשיית ההקלטות האמריקאי העניק לאלבום את תואר הפלטינה הכפולה, על 2,000,000 יחידות שקולות לאלבום ומכירות משולבות. ב-21 בדצמבר, הכריז האיגוד על האלבום כאלבום המוביל במכירות לשנת 2020, תוך שהיה לאלבום רב-הפלטינה היחיד באותה השנה.
רשימת רצועות

| My Turn> מס' | My Turn> שם | My Turn> משך | My Turn>  | My Turn>  | My Turn>  | My Turn>  | My Turn>  | My Turn>  | My Turn>  |
| --- | --- | --- | --- | --- | --- | --- | --- | --- | --- |
| 1. | Get Ugly  | 2:35 |  |  |  |  |  |  |  |
| 2. | Heatin Up (יחד עם גאנה)   | 2:57 |  |  |  |  |  |  |  |
| 3. | How  | 3:02 |  |  |  |  |  |  |  |
| 4. | Grace (בהשתתפות 42 דאג)   | 3:23 |  |  |  |  |  |  |  |
| 5. | Woah  | 3:03 |  |  |  |  |  |  |  |
| 6. | Live Off My Closet (בהשתתפות פיוצ'ר)   | 2:53 |  |  |  |  |  |  |  |
| 7. | Same Thing  | 2:42 |  |  |  |  |  |  |  |
| 8. | Emotionally Scarred  | 3:17 |  |  |  |  |  |  |  |
| 9. | Commercial (בהשתתפות ליל עוזי ורט)   | 3:34 |  |  |  |  |  |  |  |
| 10. | Forever (בהשתתפות ליל ויין)   | 3:21 |  |  |  |  |  |  |  |
| 11. | Can't Explain  | 3:01 |  |  |  |  |  |  |  |
| 12. | No Sucker (יחד עם מאניבאג יו)   | 3:08 |  |  |  |  |  |  |  |
| 13. | Sum 2 Prove  | 3:25 |  |  |  |  |  |  |  |
| 14. | We Should (יחד עם יאנג ת'אג)   | 2:56 |  |  |  |  |  |  |  |
| 15. | Catch the Sun (מתוך Queen & Slim)   | 3:02 |  |  |  |  |  |  |  |
| 16. | Consistent  | 3:01 |  |  |  |  |  |  |  |
| 17. | Gang Signs  | 2:49 |  |  |  |  |  |  |  |
| 18. | Hurtin  | 2:43 |  |  |  |  |  |  |  |
| 19. | Forget That (יחד עם ריילו רודריגס)   | 2:47 |  |  |  |  |  |  |  |
| 20. | Solid  | 3:05 |  |  |  |  |  |  |  |
| משך כולל: | משך כולל: | 60:54 |  |  |  |  |  |  |  |
| My Turn — מהדורת דלוקס (רצועות בונוס)> מס' | My Turn — מהדורת דלוקס (רצועות בונוס)> שם | My Turn — מהדורת דלוקס (רצועות בונוס)> משך | My Turn — מהדורת דלוקס (רצועות בונוס)>  | My Turn — מהדורת דלוקס (רצועות בונוס)>  | My Turn — מהדורת דלוקס (רצועות בונוס)>  | My Turn — מהדורת דלוקס (רצועות בונוס)>  | My Turn — מהדורת דלוקס (רצועות בונוס)>  | My Turn — מהדורת דלוקס (רצועות בונוס)>  | My Turn — מהדורת דלוקס (רצועות בונוס)>  |
| --- | --- | --- | --- | --- | --- | --- | --- | --- | --- |
| 21. | Social Distancing  | 2:17 |  |  |  |  |  |  |  |
| 22. | All In  | 2:36 |  |  |  |  |  |  |  |
| 23. | Low Down  | 2:24 |  |  |  |  |  |  |  |
| 24. | Humble  | 3:11 |  |  |  |  |  |  |  |
| 25. | Get Money  | 2:47 |  |  |  |  |  |  |  |
| 26. | We Paid (יחד עם 42 דאג)   | 3:01 |  |  |  |  |  |  |  |
| 27. | The Bigger Picture  | 4:13 |  |  |  |  |  |  |  |
| משך כולל: | משך כולל: | 81:28 |  |  |  |  |  |  |  |
מיקומי שיא

|   ‏‏‏  מצעדים ודירוגים (2020)> מדינה |   ‏‏‏  מצעדים ודירוגים (2020)> מצעד |   ‏‏‏  מצעדים ודירוגים (2020)> מיקום שיא |
| --- | --- | --- |
|  אוסטריה | Ö3 אוסטריה טופ 40‏ | 27 |
|  אוסטרליה | מצעד האלבומים האוסטרלי | 20 |
|  איטליה | מצעד האלבומים האיטלקי | 54 |
|  אירלנד | מצעד האלבומים האירי | 12 |
|  אסטוניה | אסטי טיפ-40 | 33 |
|  ארצות הברית | בילבורד 200 | 1 |
|  ארצות הברית | מצעד אלבומי ה-R&B/היפ-הופ | 1 |
|  ארצות הברית | מצעד אלבומי הראפ | 1 |
|  ארצות הברית | מצעד אלבומי הסטרימינג | 29 |
|  גרמניה | GfK – טופ 100 | 88 |
|  דנמרק | היטליסטן | 25 |
|  הולנד | מצעד 100 האלבומים ההולנדיים | 14 |
|  הממלכה המאוחדת | מצעד האלבומים הבריטי | 6 |
|  ולוניה | אולטראטופ 40 | 109 |
|  נורווגיה | VG-lista | 14 |
|  ניו זילנד | המצעד הניו זילנדי הרשמי | 19 |
|  פלנדריה | אולטראטופ 50 | 36 |
|  צרפת | SNEP | 60 |
|  קנדה | מצעד האלבומים הקנדי | 2 |
|  שוודיה | סוורייטופליסטן | 44 |
|  שווייץ | המצעד השווייצרי | 20 |
מיקומי שיא > מצעדי סוף שנה

|   ‏‏‏  מצעדי סוף שנה (2020)> מדינה |   ‏‏‏  מצעדי סוף שנה (2020)> מצעד |   ‏‏‏  מצעדי סוף שנה (2020)> מיקום שיא |
| --- | --- | --- |
|  ארצות הברית | בילבורד 200 | 2 |
|   ‏‏‏  מצעדי סוף שנה (2023)> מדינה |   ‏‏‏  מצעדי סוף שנה (2023)> מצעד |   ‏‏‏  מצעדי סוף שנה (2023)> מיקום שיא |
| --- | --- | --- |
|  ארצות הברית | בילבורד 200 | 24 |
|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 44 |
|  ארצות הברית | מצעד אלבומי הסטרימינג | 30 |
|  ארצות הברית | מצעד אלבומי ה-R&B/היפ-הופ | 13 |
|  ארצות הברית | מצעד אלבומי הראפ | 9 |
נתוני מכירות

| מדינה | תואר | מכירות |
| --- | --- | --- |
| ארצות הברית (RIAA) | פלטינה ×2 | 2,000,000 |
היסטוריית יציאות לאור

| אזור | תאריך יציאה | חברות תקליטים | פורמט | מהדורה | מקור |
| --- | --- | --- | --- | --- | --- |
| עולם | 28 בפברואר 2020 | קפיטול • מוטאון • וולף-פאק • קוואליטי קונטרול | תקליטור • הזרמת מוזיקה • הורדה דיגיטלית | סטנדרטית |  |
| עולם | 1 במאי 2020 | קפיטול • מוטאון • וולף-פאק • קוואליטי קונטרול | סטרימינג • הורדה דיגיטלית | דלוקס |  |
| עולם | 12 ביוני 2020 | קפיטול • מוטאון • וולף-פאק • קוואליטי קונטרול | ויניל | סטנדרטית |  |
Pink Friday 2

Pink Friday 2 (בעברית: יום שישי הוורוד 2, הנקרא גם The Pink House
) הוא אלבום האולפן החמישי של הראפרית האמריקאית ניקי מינאז'. האלבום יצא לאור ב-8 בדצמבר 2023, על ידי חברות התקליטים יאנג מאני, ריפבליק רקורדס. זהו המשך לאלבום הבכורה של מינאז', Pink Friday ‏(2010) והוא אלבום האולפן הראשון שלה מזה חמש שנים לאחר יציאת אלבום האולפן הרביעי שלה Queen ‏(2018). האלבום נתמך על ידי חמישה סינגלים: "Super Freaky Girl",‏ "Red Ruby da Sleeze",‏ "Last Time I Saw You",‏ "Everybody" ו-"FTCU". כאשר הסינגל המוביל הופיע לראשונה במקום הראשון במצעד בילבורד הוט 100, והפך לשיר הראפ הנשי היחיד שעשה זאת במאה ה-21.
רקע והכרזה

ב-28 ביוני 2019, מינאז' הופיעה בתוכנית הלילה של ג'ימי פאלון בכיכובו על מנת לקידום הסינגל שלה "Megatron" בו הצהירה: "טוב, אין ספק שיש אלבום חדש, כמובן", עם זאת, היא המשיכה לציין כי טרם יש תאריך יציאה רשמי בזמנו: "עם זה, אין לי עדיין שם". בספטמבר 2019, מינאז' הודיעה על פרישה ממוזיקת היפ-הופ, אולם מאוחר יותר היא חזרה בה מהצהרתה והתנצלה על הודעתה הכוזבת.
בראיון למגזין Elle, ב-17 בספטמבר 2019, מינאז' הצהירה שהאלבום יהיה "עז, מהנה ולא מתנצל" ודיברה על הסאונד האולטימטיבי של הפרויקט.
זה כנראה הדבר הכי נרגש שהתרגשתי לקראת יציאת אלבום מזה הרבה זמן. אני שמחה שאנחנו לא גורמים למעריצים שלי לחכות לעוד אלבום כמו שעשיתי בעבר. זה משלב את כל הדברים שאנשים אוהבים בניקי, אבל יש לו גם צליל הרבה יותר גדול, כך שהוא משתלב בצורה מושלמת עם האוסף.
הטיזר הראשון של האלבום היה ב-29 ביוני 2020, לאחר שמינאז' העלתה לעמוד הטוויטר שלה ציוץ, "PF2", ראשי התיבות של האלבום.
ב-5 ביוני 2023, מינאז' הודיעה בעמוד הטוויטר שלה שהאלבום החדש שלה יצא לאור ב-20 באוקטובר 2023. ב-29 ביוני 2023 היא הכריזה על שם האלבום Pink Friday 2, ושתאריך היציאה הרשמי נדחה ל-17 בנובמבר 2023. היא גם הצהירה שהאלבום יהיה "שווה לחכות", ואחריו תצא לסיבוב הופעות במהלך שנת 2024. ב-4 בספטמבר, מינאז' שיתפה אחת משתי עטיפות האלבום הרשמיות, המתארות את הראפרית בהרכב לבן לגמרי נוסעת על כרכרה ללא גג המרחפת מעל עננים ורודים. ב-6 באוקטובר, היא שיתפה את עטיפת האלבום השני, המתארת אותה לובשת שמלה ורודה לחלוטין החושפת את האמצע שלה ומוקפת בסדין סאטן ורוד מתנפח מול רקע שחור. ב-25 באוקטובר הודיעה מינאז' כי תאריך יציאת האלבום נדחה ליום הולדתה ב-8 בדצמבר 2023.
ב-11 בדצמבר, הוציאה מינאז' רמיקס לשיר "Beep Beep" בהשתתפות 50 סנט כרצועת בונוס בגרסה דיגיטלית בלעדית של האלבום באתר שלה; השיר הפך לזמין לפלטפורמות סטרימינג יום לאחר מכן. ב-13 בדצמבר יצאה מהדורת דלוקס דיגיטלית שנייה דרך חנות האינטרנט שלה, הכוללת את הרצועה הבלעדית "Love Me Enough" בהשתתפות מוניקה וקישה קול. ב-13 בינואר 2024, יצאה גרסת דלוקס נוספת, בשם "Gag City Pluto Edition", הכוללת את השיר "Press Play" ובהשתתפות פיוצ'ר.
באוגוסט 2024, מינאז' הכריזה על תאריך יציאתה של מהדורת הדלוקס לאלבום, Pink Friday 2: Gag City Reloaded. המהדורה תעלה לשירותי הסטרימינג ב-13 בספטמבר 2024.
קידום > סינגלים

"Super Freaky Girl" יצא לאור כסינגל המוביל מהאלבום ב-12 באוגוסט 2022. הקליפ שלו, בבימויו של ג'וזף קאהן, הועלה לעמוד היוטיוב של מינאז' ב-1 בספטמבר. השיר הגיע למקום הראשון במצעד בילבורד הוט 100 ובמצעד שירי R&B/היפ הופ. עם זאת, מינאז' הפכה לראפרית הנשית הראשונה שהכניסה שיר סולו שהופיע לראשונה במקום הראשון במצעד בילבורד הוט 100 מאז צאת הסינגל "Doo Wop (That Thing)" של לורן היל בשנת 1998, והפך אותה לראפרית הראשונה שהציגה שיר סולו במקום הראשון במאה ה-21.
ב-3 במרץ 2023, מינאז' הוציאה את הסינגל השלישי "Red Ruby da Sleeze", אותו היא תיארה כ"שיא הרחוב שלה b4 [כך] הסינגל הרשמי הבא שלי." השיר הגיע למקום ה-13 במצעד בילבורד הוט 100 ובמקום הרביעי במצעד שירי ה-R&B/היפ-הופ. מינאז' ציינה את הכללת השיר באלבום שלה בטוויטר על ידי הפרכת טענתו של מעריץ שהוא לא יופיע באלבום.
"Last Time I Saw You" יצא לאור כסינגל השלישי של האלבום ב-1 בספטמבר 2023. השיר הגיע למקום ה-23 במצעד ההוט 100 ובמקום השישי במצעד שירי ה-R&B/היפ-הופ. ב-12 בספטמבר, מינאז' ביצעה את "Last Time I Saw You" בטקס פרסי הווידאו קליפים של MTV לשנת 2023, שם היא גם הופיעה לראשונה עם הרצועה החדשה מהאלבום בשם "Big Difference" כהפתעה. קטע מהשיר הועלה לעמוד היוטיוב בעקבות הביקוש.
"Everybody" בהשתתפות ליל עוזי ורט נשלח לרדיו עכשווי קצבי ולרדיו להיט עכשווי בארצות הברית ב-9 בינואר 2024, כסינגל הרביעי של שיצא מהאלבום. "FTCU" נשלח גם לרדיו עכשווי קצבי ויצא לאור ב-10 בינואר 2024, כסינגל החמישי שיצא מהאלבום.
קידום > סינגלים שיווקיים

בעקבות ההופעה של מינאז' ל-"Big Difference" ב-1 בספטמבר, היא העלתה קטע מהרצועה ליוטיוב. מינאז' הודיעה שהיא תעניק למעריצים הפתעה בכל יום שישי לפני יציאת האלבום, שכותרתו "Pink Fridays". ב-13 באוקטובר, לרגל חגיגות "יום שישי הוורוד ה-13", הוציאה מינאז' את הרצועה "Bahm Bahm", גרסה לא מלאה מהאלבום, בבלעדיות באתר שלה. זו הייתה האופציה המנצחת של סקר שנערך למעריצים של שירים שהם רצו לשמוע, שכלל אפשרויות של שיתופי פעולה ללא שם עם ג'וס וורלד ופיוצ'ר. בשבוע שלאחר מכן, ב-20 באוקטובר, היא הוציאה את השיר "For All the Barbz" שעלה לעמוד היוטיוב שלה, שהיה בסגנון חופשי מעל הרצועה "All the Parties" של דרייק וצ'יף קיף מהאלבום של הראשון For All the Dogs‏ (2023).
קידום > סיבוב הופעות

ב-17 בנובמבר, הכריזה מינאז' שתצא לסיבוב הופעות הרביעי שלה "Pink Friday 2 World Tour" בצפון אמריקה ובאירופה שיחל ב-1 במרץ 2024 ויסתיים ב-7 ביוני. מינאז' תחזור לסיבוב ההופעות שלה "Pink Friday 2 World Tour" בחודש ספטמבר 2024, כשחלקו השני של הסיבוב יתקיים בצפון אמריקה. סיבוב ההופעות יתחיל בפילדלפיה ב-4 בספטמבר וימשיך בערים שונות כמו ניו יורק, דאלאס, לוס אנג'לס ומיאמי.
פרסים ומועמדויות

| פרס | תאריך | קטגוריה | תוצאה | מקור |
| --- | --- | --- | --- | --- |
| פרס ה-BET | 30 ביוני 2024 | אלבום השנה | מועמדות |  |
| פרס המוזיקה של בילבורד | 12 בדצמבר 2024 | אלבום ראפ מוביל | מועמדות |  |
רשימת רצועות > סימפולים

"Are You Gone reeds" מכיל דגימות מ-"When the Party's Over", שנכתב על ידי פיניאס או'קונל ובוצע על ידי בילי אייליש.
"Barbie Dangerous" מכיל דגימות מ-"Notorious Thugs", שנכתב על ידי הנוטוריוס בי. איי. ג'י., קרייזי בון, ביזי בון, Steven Howse, שון קומבס וסטיבן ג'ורדן ובוצע על ידי The Notorious B.I.G. ו-Bone Thugs-n-Harmony.
"FTCU" מכיל דגימות מ-"Fuck the Club Up", שנכתב על ידי חואקין מלפורס וג'ושוע לואלן ובביצוע של Waka Flocka Flame.
"Pink Birthday" מכיל דגימות מ-"Pornography", שנכתב על ידי טראוויס סקוט, מטרו בומין, מייק דין וסוני אוואזוקה ובביצועו של טראוויס סקוט, שבעצמו דוגם את "ציפיות", שנכתב על ידי פיטר מלין ובביצוע אצ'ה.
"Everybody" מכיל דגימות מ-"Move Your Feet", שנכתב על ידי ג'ספר מורטנסן ובביצוע ג'וניור סניור.
"Red Ruby da Sleeze" מכיל דוגמה של "Never Leave You (Uh Oooh, Uh Oooh)", שנכתב על ידי Lumidee Cedeño, Teddy Mendez, Edwin Perez and Steven Marsden ובביצועו של Lumidee.
"Forward From Trini" מכיל דוגמה של חידות 'Stink' ו-'Showtime' של דייב קלי.
"Pink Friday Girls" מכיל דגימות מ-"Girls Just Want to Have Fun", שנכתב על ידי רוברט הזארד ובביצועו של סינדי לאופר.
"Super Freaky Girl" מכיל דגימות מ-"Super Freak", שנכתב על ידי ג'יימס ג'ונסון ג'וניור ואלונזו מילר ובביצוע ריק ג'יימס.
"My Life" מכיל דגימות מ-"Heart of Glass", שנכתב על ידי דבי הארי וכריס סטיין ובביצוע בלונדי.
"Just the Memories" מכיל דגימות מ-"Stop Live in a de Pass", שנכתב על ידי מוזס דייוויס, לינפורד מרשל, קולין יורק, ג'ון בריסטול, ג'רי באטלר, ג'יימס דין וג'ון גלובר ובביצוע של בני מן.
מיקומי שיא

|   ‏‏‏  מצעדים ודירוגים> מדינה |   ‏‏‏  מצעדים ודירוגים> מצעד |   ‏‏‏  מצעדים ודירוגים> מיקום שיא |
| --- | --- | --- |
|  ארצות הברית | בילבורד 200 | 1 |
מיקומי שיא > מצעדי סוף שנה

|   ‏‏‏  מצעדי סוף שנה (2024)> מדינה |   ‏‏‏  מצעדי סוף שנה (2024)> מצעד |   ‏‏‏  מצעדי סוף שנה (2024)> מיקום שיא |
| --- | --- | --- |
|  ארצות הברית | בילבורד 200 | 30 |
|  ארצות הברית | מצעד אלבומי הסטרימינג | 36 |
|  ארצות הברית | מצעד האלבומים המסחריים | 42 |
|  ארצות הברית | מצעד אלבומי ה-R&B/היפ-הופ | 8 |
|  ארצות הברית | מצעד אלבומי הראפ | 8 |
היסטוריית יציאות לאור

| אזור | תאריך יציאה | פורמט | גרסה | חברת תקליטים | מקור |
| --- | --- | --- | --- | --- | --- |
| כלל העולם | 8 בדצמבר 2023 | הורדה דיגיטלית • הזרמת מוזיקה • תקליטור • תקליט | סטנדרטית | יאנג מאני • ריפבליק |  |
| כלל העולם |  |  |  | יאנג מאני • ריפבליק |  |
| כלל העולם | 11 בדצמבר 2023 | הורדה דיגיטלית | D2C גרסה 1 | יאנג מאני • ריפבליק |  |
| כלל העולם | 13 בדצמבר 2023 | הורדה דיגיטלית | D2C גרסה 2 | יאנג מאני • ריפבליק |  |
| כלל העולם | 14 בדצמבר 2023 | הורדה דיגיטלית | Gag City דלוקס | יאנג מאני • ריפבליק |  |
| כלל העולם | 15 בדצמבר 2023 | הורדה דיגיטלית • הזרמת מוזיקה | Gag City דלוקס | יאנג מאני • ריפבליק |  |
| כלל העולם |  | הורדה דיגיטלית • הזרמת מוזיקה |  | יאנג מאני • ריפבליק |  |
| 13 בינואר 2024 | Gag City פלוטו |  |  |  |  |
ביאורים

↑  זוהי עטיפת המהדורה הפיזית והדיגיטלית של האלבום. בנוסף לכך, ישנן מספר עטיפות נוספות של האלבום, שנמכרו באתר האינטרנט של מינאז'.
↑  זוהי עטיפת המהדורה הפיזית והדיגיטלית של האלבום. בנוסף לכך, ישנן מספר עטיפות נוספות של האלבום, שנמכרו באתר האינטרנט של מינאז'.
דודו זר

| --- | --- |

דודו זר בהופעה בפני ילדים, מאי 2008
 לידה:  22 בינואר 1949 (בן 75) ירושלים
 מוקד פעילות:  ישראל ישראל ארצות הברית לוס אנג'לס, ארצות הברית
 סוגה:  שירי ילדים
 שפה מועדפת:  עברית 
 כלי נגינה:  גיטרה
 פרופיל ב-IMDb
 
דודו זָר (נולד ב-22 בינואר 1949) הוא שחקן, זמר, מלחין, מדבב וגיטריסט ישראלי. מזוהה בעיקר עם תוכנית הילדים "פרפר נחמד", בה הופיע בשנות השמונים והתשעים.
ביוגרפיה

דודו זר נולד ב-1949 בירושלים למרדכי זר, חבר הכנסת מטעם המערך וצאצא למשפחת אנוסים מפרס (אנוסי משהד). הוא אחיו של גידי זר, מ"צוות הווי פיקוד צפון". בילדותו למד בכפר הנוער הכפר הירוק. בצה"ל שירת בלהקת גייסות השריון בין השנים 1968–1971.
ביוגרפיה > משחק

קריירת הבמה שלו לאחר שחרורו מהצבא החלה בשנת 1972 כאשר השתתף בהצגה המוזיקלית "אל תקרא לי שחור" שעסקה באפליית השחורים בארצות הברית. בהמשך שיחק בתיאטרון הבימה בהצגה "כובע הקש האיטלקי", בתיאטרון לילדים ולנוער של אורנה פורת בהצגות "כפיים" ו"אלוף בצלות ואלוף שום" ובתיאטרון לילדים של טמירה ודודו ירדני. כמו כן השתתף בהצגות "חכם וכלה", "הדבורה מאיה", "המסע אל האי אולי", "המפוזר מכפר אז"ר", "שרתי לך תש"ח" ו"שמח בשכונה".
בשנת 1978 החל לעבוד על אלבום סולו בסגנון פולק-רוק. השיר "יום אחד" (מלים: אסי הנגבי, לחן: דודו זר) צעד במצעד הפזמונים אך האלבום לא הושלם ולא ראה אור.
בשנת 1982 השתתף זר במחזמר "אברהם אחד" לצד אריק סיני וריקי גל. כמו כן השתתף במחזמר "חיידק במה" שהיה מחזמר מקורי המבוסס על המחזמר האמריקאי "שורת המקהלה".
זר הופיע בסדרת הילדים "פרפר נחמד" בהפקת הטלוויזיה החינוכית הישראלית במשך שנות השמונים ושנות התשעים, והפך לאחד מכוכבי הילדים הבולטים בישראל. זר כתב פרקים אחדים ושירים רבים בתוכנית.
לאורך השנים זר הפיק והוציא לאור את קלטות הילדים:"שרים וצוחקים" (1992),"שירי חיות" (1992),"נגנים בלגנים" (1996) ו"בגן של דודו-איך עושים לחם" (2005).
בין השנים 2006–2007 שיחק בטלנובלה "האלופה" בתור אוהד שרוף קבוצת כדורגל ישראלית בדיונית בשם "הכח ירושלים".
בשנת 2008 הופיע בהצגות הילדים: "תירס חם" ,"נגנים בלגנים" ,"מוכרחים להיות שמח" ו"פרפר נחמד". בשנת 2011 השתתף בסרט קצר שביים עומר ולדמן, "כוכבית".
הוא גם עוסק בדיבוב סרטים וסדרות. בשנת 1999 דיבב את דמותו של צוציק ואת עצמו במשחק המחשב השני בסדרת "פיפוש" והוא דיבב גם ב"משטרת האגדות", "סוד הממלכה הקסומה", "בחזרה לארץ עוץ", "משאלתה של אנאבל", "גיבור של כולם", "חלום ליל קיץ", "רומיאו ויוליה: חתום בנשיקה" ו"טום וג'רי: טבעת הקסמים".
ביוגרפיה > מוזיקה

בשנת 1978 השתתף בפסטיבל הזמר והפזמון בו התחרה עם מוטי דיכנה, חגי אלקיים ודפנה ארמוני עם השיר "אקומה נא" שזכה במקום העשירי.
בשנת 1980 חבר להרכב ניסיוני שנקרא "שלושה בשירה אחת", ובו היו חברים עוזי חיטמן ולאה לופטין, והם הופיעו בפסטיבל הזמר והפזמון של אותה שנה עם השיר "אני מאמין" שזכה במקום התשיעי, והם גם הופיעו באותה השנה במופע לילדים שנקרא "יובב השובב שמח בשכונה".
ב-1982 פתח מועדון שירה ישראלי בלונדון מיניסטורס בתל אביב שנקרא "הסליק", ניהל אותו אמנותית והופיע בו ערב ערב במשך שבע שנים רצופות. הסליק היה מועדון הלילה הישראלי הראשון ששילב שירה בציבור בבילוי לילי במועדון.
ב-1989 זר כתב והלחין עבור הזמרת עליזה אביב את השיר "שלום על ארץ" אותו ביצעה אביב בקדם אירוויזיון באותה השנה, והוא זכה במקום ה-11.
זר ביצע עם גילה חסיד ורינה שסקין את שיר הפתיחה של התוכנית "מסיבת גן" ששודרה בערוץ הראשון.
בנובמבר 2005 הצטרף זר להרכב רוק שנקרא "חברים" יחד עם רותי נבון ודני שושן.
זר מופיע במועדוני זמר שונים בשירי ארץ ישראל ובהופעות אורח במועדוני רוק ודיסקו.
חיים אישיים

הוא נשוי בשנית, ואין לו ילדים מתוך בחירה.
בשנת 2013 עבר להתגורר בלוס אנג'לס בעקבות משפחתה של אשתו.
הערות שוליים

↑  דודו זר, במיזם "אישים" לתיעוד היצירה הישראלית
| --- | --- |
בקרת זהויות :  NLI: 987007308229005171  ISNI: 0000 0000 6845 8545  MusicBrainz: b3afabeb-674b-44b8-8404-e9efe8585587  VIAF: 97385905   WorldCat (עם VIAF): 97385905
איינר גרהרדסן

איינר הנרי גרהרדסן (בנורווגית: Einar Henry Gerhardsen ;‏ 10 במאי 1897 - 19 בספטמבר 1987) היה פוליטיקאי נורווגי מן מפלגת העבודה אשר שימש כראש ממשלת נורווגיה בשנים 1945-1951 ובשנים 1955-1965 (למעט הפסקה קצרה בסתיו 1963). בסך הכל, גרהרדסן כיהן כראש ממשלה כ-17 שנים, יותר מכל פוליטיקאי נורווגי אחר. נורווגים רבים מתייחסים לגרהרדסן כ"אבי האומה". הוא נחשב לאחד ממשקמי נורווגיה לאחר מלחמת העולם השנייה.
בשנת 1954 כיהן לתקופה קצרה כנשיא המועצה הנורדית.
ביוגרפיה

גרהרדסן נולד ב-10 במאי 1897 באקרסהוס שבדרום נורווגיה. החל להיות פעיל בנוער מפלגת העבודה כשהיה בן 17. גרהרדסן התחתן בשנת 1932 ונולדו לו כשני ילדים. באותה השנה נבחר למועצת עיריית אוסלו. בשנת 1938 החל לכהן כסגן ראש העירייה ובשנת 1939 נבחר להיות סגן יושב ראש המפלגה. בשנת 1940, לאחר כיבוש נורווגיה בידי גרמניה הנאצית, גרהרדסן החל לשמש כמנהיג המפלגה. במשך שבוע וחצי באוגוסט 1940 הוא גם כיהן כראש עיריית אוסלו, אך פוטר על ידי השלטון הנאצי שבתקופה זו הוציא את כלל המפלגות אל מחוץ לחוק.
בזמן מלחמת העולם השנייה השתתף גרהרדסן בהתנגדות המאורגנת נגד הכיבוש הגרמני ונעצר ב-11 בספטמבר 1941. הוא נכלא במחנה ריכוז בדרום המדינה. באפריל 1942 נשלח לזקסנהאוזן. בספטמבר 1944 הוחזר למחנה ריכוז בנורווגיה, ושם נשאר עד סוף המלחמה.
לאחר המלחמה, בסוף מאי 1945, שבה ממשלת נורווגיה הגולה לנורווגיה ובהתאם להבטחתה התפטרה כדי לפנות מקום לאנשים שלא היו מעורבים באחריות לתבוסה בשנת 1940. בתחילת יוני 1945, הגיע גם המלך חזרה לאוסלו, וב-19 ביוני הוא הטיל על גרהרדסן להקים ממשלת מעבר של כל המפלגות עד לבחירות באוקטובר של אותה השנה. בבחירות אלו ניצחה מפלגת העבודה והשיגה לבדה רוב של 76 מתוך 150 מושבים בסטורטינג. גרהרדסן המשיך לכהן כראש ממשלה, הפעם בראש ממשלה של חברי מפלגתו בלבד והוביל מדיניות של הלאמת ענפים מרכזיים במשק הנורווגי. בבחירות בשנת 1949 הגדילה מפלגת העבודה את הרוב שלה ל-85 מושבים ורבים ייחסו את הניצחון לגרהרדסן.
מינואר 1954 ועד ינואר 1955 כיהן כנשיא הסטורטינג.
בבחירות בשנת 1961 ירד במעט כוחה של מפלגת העבודה וגרהרדסן ביסס את ממשלתו על 74 חברי מפלגתו ו-2 חברי הפרלמנט מהשמאל הקיצוני, שהיוו לשון מאזניים. באוגוסט 1963 הודח גרהרדסן בהצבעת אי אמון בה חברו 2 חברי הפרלמנט מהשמאל הקיצוני, אל האופוזיציה הימנית, בעקבות אסון במכרה בסבאלברד שאירע בנובמבר 1962, במכרה בבעלות הממשלה. חודש לאחר מכן חברו שני נציגי השמאל הקיצוני חזרה למפלגה הסוציאליסטית, ממשלת הימין הופלה וגרהרדסן שב לתפקיד ראש הממשלה. אולם בבחירות בספטמבר 1965 הפסידה מפלגת העבודה עוד 6 מושבים, ובכך הקיץ הקץ על שלטונו הארוך של גרהרדסן.
גרהרדסן פרש מהפוליטיקה בשנת 1969 אך גם לאחר מכן נחשב עדיין למעצב דעת קהל. הוא נפטר ב-19 בספטמבר 1987 באוסלו.
מדיניותו

בתקופת שלטונו, זכה גרהרדסן להערכה רבה, גם ממתנגדיו הפוליטיים. משנתו הכלכלית שילבה רגולציה ממשלתית, עם כלכלת שוק. הממשל ביצע רפורמות רבות במערך הפנסיה והקצבאות. העוני והאבטלה פחתו במידה ניכרת כתוצאה מתהליכי תיעוש, מערכת ביטחון סוציאלי מקיפה ומערכת מיסים פרוגרסיביים. נורווגיה בהנהגתו הייתה ממקימי נאט"ו.